***Приложение № А-5 - Указания за попълване по ПНЗВ***

**Формуляр**

**за самооценка относно съблюдаване на принципа за ненанасяне на значителни вреди (ПНЗВ или DNSH)**

Въз основа на този документ е необходимо да се изготви оценка за всеки проект в съответствие с контролни листа № 1 и 2 (КЛ2 при необходимост). Тези контролни листа (КЛ) се попълват от всеки кандидат и се предоставят като приложение **ISUN е-Декларации Формуляр за самооценка-ПНЗВ-Устойчиво земеделие** към формуляра за кандидатстване.

За проекти, които подлежат на процедура по оценка на въздействието върху околната среда (ОВОС) и за които към момента има издадено Решение по ОВОС или Решение за преценяване необходимостта от ОВОС, както и становище по внесено уведомление за инвестиционно намерение, е допустимо и желателно оценката да се извърши въз основа на информацията, която е част от документацията по ОВОС и е одобрена от страна на компетентния орган.

**ВАЖНО!**

За проекти от тази група е достатъчно представянето само на кратка обосновка за всяка от изброените цели в **Контролен лист 1** в случаите, в които **един** от посочените по-долу критерии е изпълнен:

* Проектът няма никакво или има незначително предвидимо въздействие върху екологичната цел, свързано с преки и първични непреки въздействия през целия жизнен цикъл на проекта. Изисква се само кратко описание на въздействието на проекта и причините, поради които според кандидата той отговаря на критериите за спазване на ПНЗВ.
* Ако съгласно Приложение VI към Регламента за създаване на Механизма за възстановяване и устойчивост (2021/241) (<https://eur-lex.europa.eu/legal-content/BG/TXT/?uri=CELEX%3A32021R0241>; ***Приложение № 1*** *към* ***Приложение № А-4 – Информация за ПНЗВ***) се прецени, че проектът подкрепя изпълнението на дадена екологична цел на 100%, то тогава се счита, че той спазва принципа за ненанасяне на значителни вреди за съответната цел. В този случай се изисква само кратко описание на въздействието на проекта и причините, поради които той отговаря на критериите за спазване на ПНЗВ.
* Ако проектът отговаря на критериите за оценка за „съществен принос“ към екологична цел, посочена в Регламента за таксономията на [ЕС (2020/852)](https://eur-lex.europa.eu/legal-content/BG/TXT/?uri=celex:32020R0852), се представя кратко описание и обосновка защо се счита, че критерият за спазване на ПНЗВ е изпълнен.

***\* При попълване на контролните листа в ИСУН, моля ползвайте маркираните в сиво текстове САМО като инструкция. Изброените в отделните секции/части от контролните листа варианти на отговори, оцветени в син цвят са тези, които може да копирате и пренесете в ИСУН. Отделните варианти на обосновки в рамките на конкретна секция/част могат да бъдат използвани както самостоятелно, така и в комбинация помежду си. Обърнете внимание на оставените в оранжев цвят части в самите варианти на обосновките. На тяхно място следва да бъде въведена конкретната информация, съгласно указанието, или същите да бъдат изтрити. В случай на самостоятелно добавяне на допълнителни обосновки, моля те да са кратки и обосновани в рамките на няколко изречения.***

***\*\* Инвестициите са недопустими за подпомагане в случаите, когато реализацията им не допринася за спазване условията за кандидатстване по настоящата процедура.***

***Контролен лист 1: Обща базова оценка на вредните въздействия на проекта върху околната среда***

|  |  |  |  |  |
| --- | --- | --- | --- | --- |
| 1. **Смекчаване изменението на климата** | | | | |
| **Въздействие от проекта** | **Да** | **Не[[1]](#footnote-1)** | | **При отговор ДА се извършва детайлна оценка, съгласно образеца, представен в Контролен лист 2.**  **При отговор НЕ се дава кратка обосновка в полето по-долу** |
| **Ще окаже ли проектът вредно въздействие върху смекчаване изменението на климата?** |  |  | | ***Инструкция за попълване:***  *Отговор НЕ е възможно да бъде допуснат в следните случаи:*   * *при проекти, свързани със закупуване на ново оборудване и съоръжения, чието функциониране е свързано с разход на електроенергия, но е предвидено* ***да замени вече съществуващо****, но амортизирано такова;* * *при проекти, свързани с включване на значителни по обем нови площи, които не са били напоявани до настоящия момент, към терени за напояване, както и на оборудване/ инсталации и съоръжения в животновъдството, но само и единствено в случаите, когато* ***закупеното оборудване/съоръжения или инсталации се захранват с енергия от ВЕИ****;* * *когато се наблюдава* ***умерено увеличение*** *на напояваните площи, но поради* ***енергийната ефективност на закупеното оборудване*** *и/или когато същото се захранва с вятърна или слънчева енергия (оборудването/съоръженията са снабдени със слънчеви панели), то не се очаква увеличаване на абсолютните емисии на парникови газове;* * *при закупуване на оборудване за* ***автоматизирано напояване на посевите****, както и за автоматизирано поене на животните, включващо цифрови и роботизирани решения, което оборудване, независимо, че само по себе си е възможно да попадне и в една от по-горе изброените категории, предвид* ***оптимизацията разхода на вода****, индиректно води до намаляване разхода на електроенергия, а от тук и до спад в количествата отделени парникови газове в атмосферата.*   *В тези случаи екологичната цел не се нарушава и е допустимо използването на една от следните обосновки,* ***която да се използва при попълване в раздел Е-декларации към формуляра за кандидатстване в*  *Информационната система на Механизма (ИСУН 2020)****:*  *При отговор НЕ, обосновката следва да дава отговор на следния въпрос:*   * *Очаква ли се повишаване на нивата на отделяните в атмосферата парникови газове?*   *Обосновката следва да съдържа няколко изречения, доказващи че предвидените дейности няма да доведат до значителни емисии на парникови газове и няма да окажат вредно въздействие върху смекчаването изменението на климата.*    ***Възможни отговори, които да бъдат използвани:***  ***Вариант на отговор 1****:*  *Дейността има незначително предвидимо въздействие върху тази екологична цел, като се вземат предвид както преките, така и първичните непреки въздействия през целия жизнен цикъл на инвестицията. Предвидените за закупуване ново оборудване и/или съоръжения, съгласно техническите характеристики на същите или подобни, се отличават с по-висок клас на енергийна ефективност от досега използваните, което е свързано с намаляване емисиите на образуваните парникови газове в резултат от производството на електроенергия (Данни за електропотреблението на новото оборудване и/или апаратура, взети от техническата документация на същите, е добре да бъде посочена в доказателство на посоченото твърдение. В случаите, когато, към момента на попълване на формата, не е ясно конкретното оборудване, което ще бъде монтирано, е допустимо да се използват технически данни за всякакво подобно оборудване, като това изрично бъде посочено).*  ***Вариант на отговор 2:***  *Дейността има незначително предвидимо въздействие върху тази екологична цел, като се вземат предвид както преките, така и първичните непреки въздействия през целия жизнен цикъл. Предвидените за закупуване ново оборудване/съоръжения и/или инсталации са снабдени със соларни панели, в резултат от което консумираната електроенергия ще бъде от ВЕИ и при нейното производство не се очаква генерирането на парникови газове в атмосферата.*  ***Вариант на отговор 3:***  *Дейността има незначително предвидимо въздействие върху тази екологична цел, като се вземат предвид както преките, така и първичните непреки въздействия през целия жизнен цикъл. Новото оборудване и/или съоръжения ще бъде с енергийна ефективност и/или за захранване на оборудването* ***ще бъде използвана вятърна или слънчева енергия*** *и следователно абсолютните емисии няма да се увеличат въпреки* ***умереното увеличение*** *на напояваните площи.*  ***Вариант на отговор 4:***  *Дейността има незначително предвидимо въздействие върху тази екологична цел, като се вземат предвид както преките, така и първичните непреки въздействия през целия жизнен цикъл. Новото оборудване и/или съоръжения ще бъде с енергийна ефективност и/или за захранване на оборудването* ***ще бъде използвана вятърна или слънчева енергия*** *и следователно абсолютните емисии няма да се увеличат въпреки* ***значителните по обем нови територии****, които се включват към напояваните площи.*  ***Вариант на отговор 5:***  *Дейността има незначително предвидимо въздействие върху тази екологична цел, като се вземат предвид както преките, така и първичните непреки въздействия през целия жизнен цикъл. Предвиденото за закупуване* ***оборудване за автоматизирано напояване/автоматизирано поене****,* ***включващо цифрови и роботизирани решения****, е предвидено* ***да замени вече съществуващо****, но амортизирано такова. От една страна е това е с намаляване разхода на електроенергия за работа на самото оборудване, предвид по-високия клас на енергийна ефективност на същото и/или поради това, че за функционирането на същото ще се използва енергия от ВЕИ. От друга страна, предвид оптимизацията разхода на вода от внедряването на същото, индиректно неговата експлоатация ще доведе до намаляване разхода на електроенергия, а от тук и до спад в количествата отделени парникови газове в атмосферата.*  ***Забележка****: Ако предвиденото за закупуване оборудване за автоматизирано напояване/поене, включващо цифрови и роботизирани решения, ще е ново за напояваната площ, обосновката трябва да е сведена до следното:*  *Дейността има незначително предвидимо въздействие върху тази екологична цел, като се вземат предвид както преките, така и първичните непреки въздействия през целия жизнен цикъл. Новопредвиденото за закупуване оборудване за автоматизирано напояване/поене, включващо цифрови и роботизирани решения, освен че се отличава с енергийна ефективност (желателно е при възможност да бъдат посочени техническите характеристики по документация за съответното или подобно оборудване), също така индиректно води до намаляване разхода на електроенергия, предвид оптимизацията разхода на вода от внедряването на същото. Предвид посоченото по-горе абсолютните емисии на парникови газове няма да се увеличат, въпреки значителните по обем нови територии, които се включват към напояваните площи – възможно е да се добави, ако касае напояване на посеви.*  ***Вариант на отговор 6:***  *Дейността няма никакво въздействие върху съответната екологична цел, поради това, че същата е свързана със закупуване и внедряване на инсталации или на оборудване и/или съоръжения, които не са свързани с консумиране на електроенергия – напр. резервоари и/или цистерни.*  *Обща забележка:*  *Изброените по-горе обосновки могат да бъдат използвани както самостоятелно, така и в комбинация помежду си.* |
|  | | | | |
| 1. **Адаптация към изменението на климата** | | | | |
| **Въздействие от проекта** | **Да** | **Не[[2]](#footnote-2)** | | **При отговор ДА се извършва детайлна оценка, съгласно образеца, представен в Контролен лист 2.**  **При отговор НЕ се дава кратка обосновка в полето по-долу** |
| **Ще окаже ли проекта вредно въздействие върху адаптацията към изменението на климата?** |  |  | | ***Инструкция за попълване:***  *Отговор НЕ е възможно да бъде допуснат* ***единствено и само при:***   * *Проекти за напояване, свързани със закупуването и внедряването на* ***съоръжения за съхраняване на вода****, като резервоари, цистерни и др., но само в случаите, когато в тези съоръжения се събират и съхраняват* ***дъждовни и/или*** ***пречистени отпадъчни води****. По отношение размера, мащаба и детайлността си съответния проект е необходимо да е достатъчно убедителен. Във всички останали случаи се преминава към попълване на Контролен лист 2;* * *Проекти в областта на животновъдството, свързани със закупуването и внедряването на системи и инсталации за събиране и използване на дъждовни води, както и повторно използване на пречистени отпадъчни води, но само и единствено в случаите, когато размера, мащаба и детайлността на съответния проект е достатъчно убедителен – стига се до значително намаляване на използваната свежа вода. Във всички останали случаи се преминава към попълване на Контролен лист 2;* * *Оборудване/съоръжения за прилагане на технологии за пестене на вода в животновъдството, както и автоматизирани системи за поене.*   *При отговор НЕ, обосновката следва да отговаря на следните въпроси:*   * *Ще доведе ли реализирането на проекта до повишаване консумацията на вода? Внедрени ли са системи за оптимизиране разходите на вода?* * *Ще повиши ли реализирането на проекта риска от наводнения, засушаване или други екстремни климатични явления?*   *Обосновката, попълнена в ИСУН следва да съдържа няколко изречения, доказващи, че не е нарушена екологична цел.*  ***Възможни отговори, които да бъдат използвани:***  ***Вариант на отговор 1:***  *Мярката е допустима за област на намеса 037 в приложението към Регламента за Механизма за възстановяване и устойчивост с коефициент на изменение на климата от 100 %, тъй като техническите спецификации на подпомагането за съоръжения за задържане на дъждовни води и/или пречистени отпадъчни води ще допринесат за значително намаляване използването на води от водните обекти. Чрез реализирането на проекта ще се постигне до …….% напояване на растителни култури/поене и/или други дейности в областта на животновъдството от дъждовни води. Целта на проекта и естеството на областта на намеса подпомагат пряко целта за адаптиране към климатичните промени.*  ***Вариант на отговор 2:***  *Дейността има незначително предвидимо въздействие върху тази екологична цел, като се вземат предвид както преките, така и първичните непреки въздействия през целия жизнен цикъл. Оборудването/съоръженията за прилагане на технологии за пестене на вода в животновъдството, както и автоматизирани системи за поене водят до намаляване разхода на свежа вода.* |
|  | | | | |
| 1. **Устойчиво използване и опазване на водните и морските ресурси** | | | | |
| **Въздействие от проекта** | **Да** | **Не[[3]](#footnote-3)** | | **При отговор ДА се извършва детайлна оценка, съгласно образеца, представен в Контролен лист 2.**  **При отговор НЕ се дава кратка обосновка в полето по-долу** |
| **Ще окаже ли проекта вредно въздействие върху устойчивото използване и опазване на водните и морските ресурси?** |  |  | | ***Инструкция за попълване:***  *Отговор НЕ е възможно да бъде допуснат единствено и само при проекти:*   * *За напояване, свързани със закупуването и внедряването на* ***съоръжения за съхраняване на вода****, като резервоари, цистерни и др., но само в случаите, когато в тези съоръжения се събират и съхраняват* ***дъждовни и/или*** ***пречистени отпадъчни води****. По отношение размера, мащаба и детайлността си съответния проект е необходимо да е достатъчно убедителен и стопанството да преминава на напълно използване единствено и само дъждовни и/или пречистени води;* * *В областта на животновъдството, свързани със закупуването и внедряването на системи и инсталации за събиране и използване на дъждовни води, както и повторно използване на пречистени отпадъчни води;* * *Оборудване/съоръжения за прилагане на технологии за пестене на вода в животновъдството, както и автоматизирани системи за поене. Инсталации за пречистване на отпадъчни води.*   *При отговор НЕ, обосновката следва да отговаря на следните въпроси:*   * *Възможно ли е реализирането на проекта да доведе до влошаване качеството на повърхностните и подземни води (напр. да се повиши натоварването с нутриенти, метали и разтворени вещества, да влоши условията за живот на водните организми или да доведе до разпространението на инвазивни видове)?* * *Ще доведе ли реализирането на проекта до влошаване на количествените характеристики на подземните водни тела и/или нарушаване на екологичния минимум след мястото на водовземане, в случай на такова, при повърхностните водни обекти?*   *Обосновката следва да съдържа няколко изречения, доказващи, че изпълнение на ПИИ няма да е в противоречие с целите и мерките, заложени в Плановете за управление на речните басейни. При подготовка на отговорите се използва* ***становището, получено от съответната Басейнова дирекция****, в хода на процедурата по съгласуване на ПИИ със съответните Регионални инспекции по околна среда и води*  ***По отношение на сектора на животновъдството не се очакват проекти, които да са свързани с необходимост от оценка в Контролен лист 2 по отношение на дадената екологична цел.***  ***Възможни отговори, които да бъдат използвани:***  ***Вариант на отговор 1:***  *Мярката е допустима за област на намеса 040 в приложението към Регламента за Механизма за възстановяване и устойчивост с коефициент на опазване на водните ресурси от 100 %, тъй като техническите спецификации на подпомогнатите съоръжения за задържане на дъждовни води и събиране на пречистени отпадъчни води ще допринесат за преминаване към използване в стопанството единствено и само на оборотни и дъждовни води. Целта на проекта и естеството на областта на намеса подпомагат пряко целта за опазване на водните ресурси. (По отношение животновъдството този отговор е допустим, когато по размера, мащаба и детайлността си съответния проект е достатъчно убедителен и стопанството да преминава на напълно използване единствено и само дъждовни и/или пречистени води)*  ***Вариант на отговор 2:***  *Дейността има незначително предвидимо въздействие върху тази екологична цел, като се вземат предвид както преките, така и първичните непреки въздействия през целия жизнен цикъл. Оборудването/съоръженията за прилагане на технологии за пестене на вода в животновъдството, както и автоматизирани системи за поене и системите и оборудването, свързани с възможност за събиране и използване на дъждовни и пречистени води, водят до намаляване разхода на свежа вода и допринасят за опазване на водоизточниците.*  ***Вариант на отговор 3:***  *Дейността има незначително предвидимо въздействие върху тази екологична цел, като се вземат предвид както преките, така и първичните непреки въздействия през целия жизнен цикъл. Внедряването на пречиствателни съоръжения за пречистване на отпадъчни води ще доведе до недопускане замърсяването на повърхностните и подземните водни тела.* |
|  | | | | |
| 1. **Преход към кръгова икономика, предотвратяване на образуването на отпадъци и тяхното рециклиране** | | | | |
| **Въздействие от проекта** | **Да** | **Не[[4]](#footnote-4)** | | **При отговор ДА се извършва детайлна оценка, съгласно образеца, представен в Контролен лист 2.**  **При отговор НЕ се дава кратка обосновка в полето по-долу** |
| **Ще окаже ли проекта вредно въздействие върху прехода към кръгова икономика, предотвратяване на образуването на отпадъци и тяхното рециклиране?** |  |  | | ***Инструкция за попълване:***  *Отговор НЕ е възможно да бъде допуснат при всяка една от инвестициите по дадената мярка.*  *Обосновката следва да съдържа няколко изречения, даващи отговор на следните въпроси:*   * *Ще повиши ли реализирането на проекта използването на природни ресурси?* * *Ще направи ли проекта повторното използване на продукти и материали по-трудно или ще скъси ли полезния живот на продуктите?* * *Ще направи ли проекта по-трудно рециклирането на материалите?* * *Ще доведе ли проекта до повишаване на количествата депонирани или изгаряни отпадъци?*   ***Възможни отговори, които да бъдат използвани:***  ***Вариант на отговор 1:***  *Подпомаганата от мярката дейност има незначително предвидимо въздействие върху тази екологична цел, като се вземат предвид както преките, така и първичните непреки въздействия през целия жизнен цикъл. Мярката няма да доведе до значителна неефективност при използването на ресурсите, видно от представената по т. 3 информация, касаеща устойчивото ползване и опазване на водните ресурси, нито до увеличаване на генерирането на отпадъци, което се доказва от възможността за рециклиране след извеждане от експлоатация на предвиденото да се закупи оборудване и/или съоръжения.* |
|  | | | | |
| 1. **Предотвратяване и контрол на замърсяването** | | | | |
| **Въздействие от проекта** | **Да** | | **Не[[5]](#footnote-5)** | **При отговор ДА се извършва детайлна оценка, съгласно образеца, представен в Контролен лист 2.**  **При отговор НЕ се дава кратка обосновка в полето по-долу** |
| **Ще доведе ли реализирането на проекта до влошаване на околната среда (въздух, води, почви), като допринесе за генерирането на повече емисии или доведе до промени в начина на земеползване?** |  | |  | ***Инструкция за попълване:***  *Предвид спецификите на предвидените за финансиране дейности, свързани с напояването, то тук* ***отговор НЕ не се очаква*** *и по отношение на дадената екологична цел се преминава към попълване на Контролен лист 2.*  *Отговор НЕ е възможно да бъде допуснат при всички от проектите, свързани със сектора на животновъдството.*  *Обосновката следва да съдържа няколко изречения, даващи отговор на следните въпроси:*   * *Ще доведе ли реализирането на проекта до отделянето на значителни емисии на вредни и опасни вещества в околната среда?* * *Има ли потенциал за по-висок риск за околната среда, от реализацията на проекта?*   ***Възможни отговори, които да бъдат използвани:***  *Не се очаква мярката да доведе до значително увеличение на емисиите на замърсители във въздуха, водите или земята, поради (може да бъде даден един или в комбинация повече от един от следните примерни отговори):*  ***Вариант на отговор 1:***  *Дейността има незначително предвидимо въздействие върху тази екологична цел, като се вземат предвид както преките, така и първичните непреки въздействия през целия жизнен цикъл. Предвиденото за закупуване оборудване води до намаляване на образуваните емисии в атмосферата/в отпадъчните води/образувани по вид и количество отпадъци в сравнение с досега използваното оборудване – въз основа на техническата документация на предвиденото за внедряване или подобно оборудване се посочва разхода на електроенергия, а ако новото оборудване ще се захранва с енергия, произведена от ВЕИ, то това изрично се описва.* |
|  | | | | |
| 1. **Защита и възстановяване на биоразнообразието и екосистемите** | | | | |
| **Въздействие от проекта** | **Да** | **Не[[6]](#footnote-6)** | | **При отговор ДА се извършва детайлна оценка, съгласно образеца, представен в Контролен лист 2.**  **При отговор НЕ се дава кратка обосновка в полето по-долу** |
| **Ще повлияе ли неблагоприятно реализирането на проекта компонентите на биоразнообразието и/или ще доведе ли до влошаване на процесите, свързани със защита и/или възстановяване на екосистемите?** |  |  | | ***Инструкция за попълване:***  *Предвид спецификите на предвидените за финансиране дейности във връзка с напояването на посевите, то* ***тук отговор НЕ не се очаква*** *и по отношение на дадената екологична цел се преминава към попълване на Контролен лист 2.*  *Кандидатстващите отбелязват отговор НЕ, когато предвидените дейности касаят инвестиции в сектор животновъдство:*  *Обосновката следва да съдържа няколко изречения, даващи отговор на следните въпроси:*   * *Реализирането на проекта ще доведе ли до унищожаване или до увреждане на или застрашени от изчезване видове на флората?* * *Проектът ще намали ли общата площ или ще наруши ли географското разпространение на защитени или застрашени от изчезване видове на флората?* * *Ще унищожи ли или ще доведе ли до увреждане на местообитания на защитени или застрашени от изчезване видове на фауната?* * *Проектът ще намали ли размерите и/или разпространението на популациите на защитени и застрашени от изчезване видове на фауната?* * *Проектът ще затрудни ли процесите, свързани с опазване и възстановяване на екосистемите?*   ***Възможни отговори, които да бъдат използвани:***  ***Вариант на отговор 1:***  *Дейността има незначително предвидимо въздействие върху тази екологична цел, като се вземат предвид както преките, така и първичните непреки въздействия през целия жизнен цикъл. Предвидените дейности не засягат земи/ сгради и/или съоръжения разположени във или в близост до уязвими по отношение на биологичното разнообразие зони (включително мрежата от защитени зони по „Натура 2000“, обектите на световното наследство на ЮНЕСКО и ключовите области на биологичното разнообразие, както и други защитени зони).*  ***Вариант на отговор 1:***  *Дейността има незначително предвидимо въздействие върху тази екологична цел, като се вземат предвид както преките, така и първичните непреки въздействия през целия жизнен цикъл. Предвидените дейности ще се реализират във вече функциониращи стопанства в границите на Защитените Зони ………., като същите не са свързани с генерирането на емисии във въздуха, водите и почвите/ допринасят за намаляване на емисиите във водите/ във въздуха (предвид по-ниския разход на енергия).* |
|  | | | | |

***Контролен лист 2: Последваща оценка на вредните въздействия на проекта върху околната среда***[[7]](#footnote-7)

|  |  |  |  |
| --- | --- | --- | --- |
| 1. **Смекчаване изменението на климата**   *Тук е необходимо да се извърши оценка на очакваното увеличение на емисиите на CO2.*  *При описание на очакванията за генериране на парникови газове е възможно да се използват данни от други подобни функциониращи производства.*  *За съответното законодателство и национални насоки вижте следния линк:* [*https://www.moew.government.bg/bg/klimat/*](https://www.moew.government.bg/bg/klimat/) | | | |
| **Въздействие от проекта** | **Да** | **Не** | **Описват се най-значимите идентифицирани вредни въздействия върху околната среда, произтичащи от реализирането на проекта, като и техния интензитет, степен и рискове. Посочват се както преките, така и непреките вредни въздействия. Описва се как могат да бъдат смекчени очакваните вредни въздействия – посочват се т. н. смекчаващи мерки.** |
| **Ще окаже ли проекта значително вредно въздействие върху смекчаване изменението на климата?** |  |  | ***Инструкция за попълване:***  *Попълва се при даден отговор ДА в Контролен лист 1, като при отговора следва да се вземе в предвид отговор на въпроса:*   * *Очаква ли се* ***съществено*** *повишаване на нивата на отделяните в атмосферата парникови газове?*   *За да е допустимо ПИИ за реализация, отговорът* ***тук следва да е НЕ****. Възможните инвестиции при които е необходимо попълването на Контролен лист 2, се свеждат до проекти, свързани с:*   * *Включване на* ***значителни по обем нови площи за напояване****, които не са били напояване до настоящия момент, към терени за напояване, но само и единствено в случаите, когато закупеното оборудване/съоръжения се захранват с енергия от електрическата мрежа/произведена от конвенционални горива;* * *Всякакви предвидени за финансиране в сектора на животновъдството инсталации, системи, оборудване и системи, но само и единствено в случаите, когато такива до настоящия момент не са използвани в стопанството и тяхното функциониране е свързано с използването на енергия от изкопаеми горива.*   ***Възможни отговори, които да бъдат използвани:***  *Предвидената дейност не се очаква да доведе до значителни емисии на парникови газове, защото:*  ***Вариант на отговор 1:***  *Предвидените за закупуване ново оборудване, съоръжения, системи или инсталации, съгласно техническите характеристики на същите или подобни, са с клас на енергийна ефективност, което е свързано с образуването на незначителни емисии на парникови газове в резултат от производството на енергия за функционирането му (данни за енергийното потребление на новото оборудване и/или апаратура, взети от техническата документация на същите или на подобни, е добре да бъде посочена в доказателство на посоченото твърдение). Добре е да се посочи, че оборудването е най-високия допустим/възможен за подобно оборудване енергиен клас. В противен случай е необходима обосновка защо енергийния клас е по-нисък. Не е допустим отговор, че същото се налага от икономически съображения* |
|  | | | |
| 1. **Адаптация към изменението на климата**   *Тук е необходимо да се опишат такива фактори, като въздействието на потреблението на вода върху водния баланс на местно ниво. Потенциалните въздействия от изменението на климата също трябва да бъдат оценени: например ще бъде ли изложено на риск водоснабдяването в случаите на екстремно време.*  *За съответното законодателство и национални насоки вижте следния линк:* [*https://www.moew.government.bg/bg/klimat/*](https://www.moew.government.bg/bg/klimat/) | | | |
| **Въздействие от проекта** | **Да** | **Не** | **Описват се най-значимите идентифицирани вредни въздействия върху околната среда, произтичащи от реализирането на проекта, като и техния интензитет, степен и рискове. Посочват се както преките, така и непреките вредни въздействия. Описва се как могат да бъдат смекчени очакваните вредни въздействия – посочват се т. н. смекчаващи мерки.** |
| **Ще окаже ли проекта потенциално значимо вредно въздействие върху адаптацията към изменението на климата?** |  |  | ***Инструкция за попълване:***  *Попълва се при даден отговор ДА в Контролен лист 1, с изключение на случаите, когато се предвижда инсталиране на съоръжения за събиране на дъждовни и пречистени отпадъчни води, в Контролен лист 1 се дава отговор ДА. За да е допустимо ПИИ за реализация, отговорът* ***тук следва да е НЕ*** *В хода на изготвяне на обосновката следва да се вземат в предвид следните въпроси:*   * *Ще доведе ли реализирането на проекта до значимо повишаване консумацията на вода?* * *Ще повиши ли реализирането на проекта риска от наводнения, засушаване или други екстремни климатични явления?*   ***Възможни отговори, които да бъдат използвани:***  *Не се очаква реализирането на проекта да попречи за адаптиране към изменението на климата поради една или повече от изброените по-долу причини.*  ***Вариант на отговор 1:***  *Проектът допринася за подобряването на устойчивостта към последиците от изменението на климата в краткосрочен план, тъй като* ***подобрява напояването, без да увеличава водочерпенето****. В допълнение инвестицията е допустима за област на намеса 040 в приложението към Регламента за Механизма за възстановяване и устойчивост с коефициент на изменение на климата от 40 %, тъй като е свързана с управление на водите, насочена е към управление на недостига на вода, изострен от свързаните с климата рискове, т.е. сушите.*  ***Вариант за отговор 2:***  *Относно закупуването и внедряването на ново оборудване и/или съоръжения е необходимо да бъде упоменато и доказано с данните от техническата им документация, че с използването им ще се достигне минимален разход на вода, като това може да бъде направено с използването на информация от техническите паспорти на съоръженията/оборудването/инсталациите, които предстои да бъдат внедрени. В случаите, когато към момента на попълване на формата не е ясно конкретното оборудване, което предстои да бъде внедрено, то е допустимо за доказване спазването на конкретната екологична цел да се посочат технически данни на подобно оборудване, като това бъде уточнено.*  ***Вариант за отговор 3:***  *Ако е предвидено внедряване на цистерни/резервоари за събиране на пречистени води и повторното им използване, то същото е необходимо да се посочи тук. Важно е да се упомене, че показателите на водите след пречистване покриват изискванията по нормативна уредба и е допустимо напояването на посевните площи/поенето на животни със същите. Инвестицията е допустима за област на намеса 040 в приложението към Регламента за Механизма за възстановяване и устойчивост с коефициент на изменение на климата от 40 %, тъй като е свързана с управление на водите, насочена е към управление на недостига на вода, изострен от свързаните с климата рискове, т.е. сушите.* |
|  | | | |
| 1. **Устойчиво използване и опазване на водните и морските ресурси**   *В хода на извършване на оценката е необходимо да се посочат генерираните замърсители, както и техните стойности, които биха могли да влошат състоянието на водните обекти и да попречат за достигане на заложените в Плановете за управление на речните басейни (ПУРБ) цели (документите, указващи прилагането на най-добрите налични техники (BAT reference documents (BREFs)) може да не съдържат непременно информация за всички изпускани от даденото производство замърсители и в този случай е възможно и допустимо да се използват други източници на информация, като доклади, проучвания и пр.). Необходимо е също така да се разгледат и въпросите, свързани с местоположението на инсталацията, като например засягане или наличие в близост на зони за защита на водите и др.*  *За съответното законодателство и национални насоки вижте следния линк:* [*https://www.moew.government.bg/bg/vodi/*](https://www.moew.government.bg/bg/vodi/)*.* | | | |
| **Въздействие от проекта** | **Да** | **Не** | **Описват се най-значимите идентифицирани вредни въздействия върху околната среда, произтичащи от реализирането на проекта, като и техния интензитет, степен и рискове. Посочват се както преките, така и непреките вредни въздействия. Описва се как могат да бъдат смекчени очакваните вредни въздействия – посочват се т. н. смекчаващи мерки.** |
| **Ще окаже ли проекта потенциално значимо вредно въздействие върху устойчивото използване и опазване на водните и морските ресурси?** |  |  | ***Инструкция за попълване:***  *Попълва се при даден отговор ДА в Контролен лист 1, като при отговора следва да се вземат в предвид следните въпроси:*   * *Възможно ли е реализирането на проекта да доведе до влошаване качеството на повърхностните и подземни води (напр. да се повиши натоварването с нутриенти, метали и разтворени вещества, да влоши условията за живот на водните организми или да доведе до разпространението на инвазивни видове)?* * *Ще доведе ли реализирането на проекта до значително влошаване количественото състояние на подземните водни тела или нарушаване на екологичния минимум след мястото на водовземане при повърхностни водни обекти?*   *За да е допустимо ПИИ за реализация, отговорът тук* ***следва да е НЕ****. Би могло да се попълва в случай на изграждане на нови водоизточници за задоволяване на потребностите от вода на стопанството, вкл. и при присъединяване към „Напоителни системи“ ЕАД, закупуване на оборудване и/или съоръжения, с които се цели присъединяване на неполивни площи към поливни такива, но при значително увеличаване на напояваните площи. Целта на дадените отговори е* ***да се докаже, че дейностите по проекта няма да са в противоречие с*** *целите за опазване на околната среда и мерките за постигането им, заложени в Плановете за управление на речните басейни (****ПУРБ****).*  ***Възможни отговори, които да бъдат използвани:***  *Може да бъдат дадени следните примерни отговори, в зависимост от конкретното ПИИ, като* ***информацията, използвана за конкретната обосновка може да бъде взета от разрешителни за водовземане****, както и от хидроложки или хидрогеоложки доклади или документацията, изготвена за дейностите по реда на глава шеста от ЗООС и отговорите на компетентните органи, вкл. издадени решения.*  *Не се очаква проектът да бъде в ущърб на устойчивото използване и опазването на водните и морските ресурси. Насочен е към подобряване на устойчивото използване на водните ресурси, по-специално чрез:*  ***Вариант на отговор 1:***  *Чрез реализацията на проекта се постига по-нисък разход на вода за поливане на единица площ.*  ***Вариант на отговор 2:***  *Реализирането на проекта ще позволи прилагане на напоителна система, която позволява повторното използване на водата в съответствие с Рамковата директива за водите и не води до увеличаване на водочерпенето. Позволява се безопасното повторно използване на рециклирана вода за селскостопански цели. Инвестицията представлява подготовка за прилагането на новия Регламент относно минималните изисквания за повторното използване на водата (EС/2020/741).*  ***Вариант на отговор 3:***  *Чрез проекта се инвестира в по-устойчиви и ефективни напоителни системи, които изискват по-малко вода, като например локално напояване. В същото време това ще доведе до по-малко изтичане на хранителни вещества в подземните води, както и в близките вътрешни водни обекти;*  ***Вариант на отговор 4:***  *В случаите, когато за новопроектирания обект е необходимо водоснабдяването да става чрез изграждането на собствено водовземно съоръжение – водовземане от повърхностни води или сондажи за водовземане от подземни води, то за целта ще е необходимо Разрешително за водовземане, а с цел неговото издаване от страна на кандидата ще трябва да бъдат изготвени хидроложки или хидрогеоложки доклад. Целите на тези доклади е да докажат наличните водни количества в съответния засегнат воден обект, както и че* ***предстоящото водовземане няма да доведе до влошаване количественото състояние*** *на подземните води и че* ***водовземането от повърхностен воден обект ще позволи постигане на екологичния минимум на реката*** *след мястото на водовземане при осигуряване на необходимите водни количества. За обосновка на това, че съответната екологична цел ще бъде спазена, като* ***няма да се стигне до значително повишаване на консумацията на вода*** *е допустимо да се посочат обосновките от наличните хидроложки или хидрогеоложки доклади, както и от наличното разрешение за водовземане, ако същите са налични, като се цитира и приложи съответния базов за оценката документ/и.*  *В случаите, когато напояването ще става чрез договор с „Напоителни системи“ ЕАД, то тогава е необходимо* ***да се докаже****, че напояването няма да е в разрез с условията за кандидатстване - водното тяло е в „добро състояние“ и при съществуващо напояване ще се стигне до намаляване разхода на вода, а при съществуваща възможност и присъединяване на значителни по размер нови площи – ще се достигне до минимален разход на вода за единица площ.*  *Ако към момента на попълване на Формуляра за съответното ПИИ не са изготвени съответните хидроложки или хидрогеоложки доклади и не е получено разрешителното за водовземане, то информация за спазването на екологичната цел може да бъде взета от документацията по глава шеста от ЗООС.*  ***Вариант на отговор 5:***  *За проекта е извършена оценка на въздействието върху околната среда в съответствие с Директивата за оценката на въздействието върху околната среда и всички необходими стъпки за смекчаване са определени и отразени в замисъла на проекта – да се посочи какви мерки е предвидено да се вземат в предвид съгласно издадено решение във връзка с прилагането на глава шеста от ЗООС, като се маркират тези, имащи отношение към опазване на водите.* |
|  | | | |
| 1. **Преход към кръгова икономика, предотвратяване на образуването на отпадъци и тяхното рециклиране**   *Тук е необходимо да се опишат: 1) Възможности за повторна употреба на оборудването или възможност за рециклиране на материалите; 2) Ефективността на използването на материали или природни ресурси при производството на оборудването; В случаите, когато проектът е свързан с изграждането на сгради, рециклирането на отпадъците от строителството, ремонтите и разрушаването трябва да е правилно организиран процес. Дългият жизнен цикъл на сградите и оборудването също трябва да бъде взет под внимание.*  *За съответното законодателство и национални насоки вижте следния линк:* [*https://www.moew.government.bg/bg/otpaduci/*](https://www.moew.government.bg/bg/otpaduci/) | | | |
| **Въздействие от проекта** | **Да** | **Не** | **Описват се най-значимите идентифицирани вредни въздействия върху околната среда, произтичащи от реализирането на проекта, като и техния интензитет, степен и рискове. Посочват се както преките, така и непреките вредни въздействия. Описва се как могат да бъдат смекчени очакваните вредни въздействия – посочват се т. н. смекчаващи мерки.** |
| **Ще окаже ли проекта потенциално вредно въздействие върху прехода към кръгова икономика, предотвратяване на образуването на отпадъци и тяхното рециклиране?** |  |  | ***Инструкция за попълване:***  *Попълва се при даден отговор ДА в Контролен лист 1, но предвид факта, че при всяка една инвестиция по дадената мярка е допустим отговор НЕ в Контролен лист 1, то* ***не се налага изготвянето на обосновка в Контролен лист 2******за дадената екологична цел.*** |
|  | | | |
| 1. **Предотвратяване и контрол на замърсяването**   *В случай на използване на химични вещества и смеси, то това трябва да става при спазване на изискванията на националното и международно законодателство.*  *За съответното законодателство и национални насоки вижте следния линк:* [*https://www.moew.government.bg/bg/ministerstvo/zakonodatelstvo/*](https://www.moew.government.bg/bg/ministerstvo/zakonodatelstvo/) | | | |
| **Въздействие от проекта** | **Да** | **Не** | **Описват се най-значимите идентифицирани вредни въздействия върху околната среда, произтичащи от реализирането на проекта, като и техния интензитет, степен и рискове. Посочват се както преките, така и непреките вредни въздействия. Описва се как могат да бъдат смекчени очакваните вредни въздействия – посочват се т. н. смекчаващи мерки.** |
| **Ще доведе ли реализирането на проекта до влошаване на околната среда (въздух, води, почви), като допринесе за генерирането на повече емисии или доведе до промени в начина на земеползване?** |  |  | ***Инструкция за попълване:***  *Попълва се при даден отговор ДА в Контролен лист 1 или при всички проекти, свързани с напояването, като при отговора следва да се вземат в предвид следните въпроси:*   * *Взети ли са предвид изискванията на най-добрите налични техники (приложимите BREF документи) при изготвянето на ПИИ?* * *Ще доведе ли реализирането на проекта до отделянето на значителни емисии на вредни и опасни вещества в околната среда?* * *Има ли потенциал за по-висок риск за околната среда от реализация от проекта? (като например опасността от експлозия)*   ***Възможни отговори, които да бъдат използвани:***  *Не се очаква мярката да доведе до значително увеличение на емисиите на замърсители във въздуха, водите или земята, поради (може да бъде даден един или в комбинация повече от един от следните примерни отговори):*  ***Вариант на отговор 1:***  *Използването на оборудване, захранващо се от възобновяеми енергийни източници.*  ***Вариант на отговор 2:***  *С инсталирането на по-ефективни напоителни системи, оттичането на хранителни вещества от селското стопанство ще бъде намалено.*  ***Вариант на отговор 3:***  *С инсталирането на оборудване, вкл. цистерни и резервоари за събиране на дъждовни води, както и на пречистени води, което да позволи тяхното повторно използване, ще намали натоварване на водните обекти от дейности, каквото е водовземането.*  ***Вариант на отговор 4:***  *Предвиденото за закупуване оборудване и/или съоръжения след изтичане на жизнения цикъл на същите, подлежат на рециклиране и не създават опасност от натоварване на средата с нови по вид и значителни по количество отпадъци за депониране или изгаряне.* |
|  | | | |
| 1. **Защита и възстановяване на биоразнообразието и екосистемите**   *Тук е необходимо да се опишат въздействията на проекта върху видовете и техните местообитания, наличие на типове естествени местообитания и защитени или други ценни зони и територии.* | | | |
| **Въздействие от проекта** | **Да** | **Не** | **Описват се най-значимите идентифицирани вредни въздействия върху околната среда, произтичащи от реализирането на проекта, като и техния интензитет, степен и рискове. Посочват се както преките, така и непреките вредни въздействия. Описва се как могат да бъдат смекчени очакваните вредни въздействия – посочват се т. н. смекчаващи мерки.** |
| **Реализирането на проекта ще доведе ли до значително вредно въздействие върху компонентите на биоразнообразието и/или ще доведе ли до значително влошаване на процесите, свързани със защита и/или възстановяване на екосистемите?** |  |  | ***Инструкция за попълване:***  *Попълва се при всички проекти по мярката, свързани с напояването. При попълване на отговора, моля вземете предвид следните въпроси:*   * *Ще бъде ли засегнато неблагоприятно постигането или поддържането на благоприятен природозащитен статус на даден вид или тип естествено местообитание?* * *Ще се разширят ли въздействията на проекта върху защитени или други ценни зони?*   ***Възможни отговори, които да бъдат използвани:***  *Проектът няма да окаже отрицателно въздействие върху биологичното разнообразие и екосистемите, тъй като (може да бъде даден един или в комбинация повече от един от следните примерни отговори):*  ***Вариант на отговор 1:***  *Проектът не е предвидено да бъде реализиран на територията на защитени обекти и няма да имат отрицателно въздействие върху такива обекти с оглед на техните природозащитни цели. Всяко обезпокояване на видове или отрицателно въздействие върху местообитанията извън тези територии, както по време на етапа на изграждане, така и по време на етапа на експлоатация, ще се избягва чрез необходимите превантивни и смекчаващи стъпки, които са отразени в замисъла на проекта – тук е желателно да се посочат мерките, които е предвидено да бъдат приложени и са залегнали в съгласувателната документация с РИОСВ по реда на глава шеста от ЗООС, в т. ч. решения по ОВОС и/или ОС.*  ***Вариант на отговор 2:***  *За проекта е извършена оценка на въздействието върху околната среда в съответствие с Директивата за оценката на въздействието върху околната среда и всички необходими стъпки за смекчаване са определени и отразени в ПИИ – по подобие на упоменатото в предходния отговор, то се посочват мерките от Решението по ОВОС.*  ***Вариант на отговор 3:***  *Проектът отговаря на изискванията на Директивата за местообитанията и Директивата за птиците; мярката е била предмет на оценка по член 6, параграф 3 съгласно Директивата за местообитанията (включена в този конкретен случай в процедурата за оценка на въздействието върху околната среда или самостоятелно), която изключва значително въздействие върху защитените зони по „Натура 2000“.* |
|  | | | |

1. ***При отговор НЕ*** *е необходимо да се представи само кратка обосновка на очакваните въздействия от реализацията на проекта в случаите, в които* ***един*** *от посочените в секция „Важно“ по-горе критерии е изпълнен.* ***При описване на очакваните емисии от парникови газове е възможно да се извърши оценка на същите с генерирани емисии на парникови газове от други подобни производства (оценка на прилагането на най-добрите налични техники (НДНТ)) или с общински/регионални/национални цели за намаляване на въглеродните емисии или специфични за сектора цели, относими към дадената цел.*** [↑](#footnote-ref-1)
2. ***При отговор НЕ*** *е необходимо да се представи само кратка обосновка на очакваните въздействия от реализацията на проекта в случаите, в които* ***един*** *от посочените в секция „Важно“ по-горе критерии е изпълнен.* ***Необходимо е да се опишат такива фактори, като въздействието на потреблението на вода върху водния баланс на местно ниво. Потенциалните въздействия от изменението на климата също трябва да бъдат оценени: например ще бъде ли изложено на риск водоснабдяването в случаите на екстремно време.*** [↑](#footnote-ref-2)
3. ***При отговор НЕ*** *е необходимо да се представи само кратка обосновка на очакваните въздействия от реализацията на проекта в случаите, в които* ***един*** *от посочените в секция „Важно“ по-горе критерии е изпълнен.* [↑](#footnote-ref-3)
4. ***При отговор НЕ*** *е необходимо да се представи само кратка обосновка на очакваните въздействия от реализацията на проекта в случаите, в които* ***един*** *от посочените в секция „Важно“ по-горе критерии е изпълнен.* [↑](#footnote-ref-4)
5. ***При отговор НЕ*** *е необходимо да се представи само кратка обосновка на очакваните въздействия от реализацията на проекта в случаите, в които* ***един*** *от посочените в секция „Важно“ по-горе критерии е изпълнен.* [↑](#footnote-ref-5)
6. ***При отговор НЕ*** *е необходимо да се представи само кратка обосновка на очакваните въздействия от реализацията на проекта в случаите, в които* ***един*** *от посочените в секция „Важно“ по-горе критерии е изпълнен.* [↑](#footnote-ref-6)
7. Контролен лист 2 се попълва в случаите, когато в раздел 1 е поставен отговор ДА или не всички видове разходи са обхванати от отговор НЕ в раздел 1 [↑](#footnote-ref-7)